b"\n_START_ARTICLE_\nCan Guineu\n_START_SECTION_\nDescripci\xc3\xb3\n_START_PARAGRAPH_\n\xc3\x89s un edifici de grans dimensions reconstru\xc3\xaft l'any 1851 utilitzant les caracter\xc3\xadstiques de l'eclecticisme. Consta de soterrani, planta baixa i un pis sota terrat, amb torratxa i coberta de teula \xc3\xa0rab. T\xc3\xa9 un pati interior amb palmeres i galeries de columnes de ferro colat, i un claustre amb galeria alta i baixa d'arcs de mig punt. Hi s\xc3\xb3n remarcables aix\xc3\xad mateix l'escalinata a la imperial i els interiors, amb mobles i complements de l'\xc3\xa8poca.\n_START_SECTION_\nHist\xc3\xb2ria\n_START_PARAGRAPH_\nCan Guineu est\xc3\xa0 situada al centre de Sant Sadurn\xc3\xad, entre dos importants eixos de l'eixample, el carrer de l'Hospital i el carrer de Sant Antoni. Originalment es tractava d'una casa pairal. L'any 1703 pass\xc3\xa0 a ser propietat de la fam\xc3\xadlia Mir, quan Pau Mir va comprar-la als administradors de l'Hospital de la Santa Creu de Barcelona. L'any 1851, despr\xc3\xa9s d'un viatge realitzat pel propietaris a Andalusia, la casa va ser reformada i ampliada d'acord amb els criteris est\xc3\xa8tics dominants en aquell moment._NEWLINE_El conjunt est\xc3\xa0 format per la casa, la fassina i l'era que actualment \xc3\xa9s una pla\xc3\xa7a p\xc3\xbablica. La fassina de Can Guineu situada davant de la casa pairal, va ser constru\xc3\xafda el 1800 per enc\xc3\xa0rrec de Pere Mir i Porta. Era l'espai destinat a la producci\xc3\xb3 de vins i aiguardents i, al comen\xc3\xa7ament, tamb\xc3\xa9 d'oli."